作者：刘埙
词牌/韵律：贺新郎

paragraphs: 办著春游费。
奈狂风吹寒，禁定满城花事。
天暝云深时度雨。
院落秦筝未试。
倩谁趱、杏娇桃媚。
韶色三停今过一，只淡黄杨柳装愁思。
芳径滑，绣窗闭。
玉炉闷炷香温被。
忆去年、匆匆胜赏，梦沈烟水。
遥望秋千新彩索，难把旧痕重系。
待暖入、香红十里。
别拥双鸾迎素月，教明年、不恨今憔悴。
莺共燕，汝知未。